Kralj Peter I. je zgradil predstavniški dom Kraljevine Srbije, v bližini nekdanje lokacije velike batalske džamije. Prve načrte za predstavniški dom je načrtoval arhitekt Konstantin Jovanović leta 1891. Njegovi načrti so bili nato nekoliko spremenjeni zaradi nove državne ustave. Arhitekt Jovan Ilkić je zmagal na natečaju za oblikovanje leta 1901, pri čemer je upošteval Jovanovićev osnovni načrt. Temeljni kamen je leta 1907 slavnostno postavil kralj Peter I. ob prisotnosti ostalih članov kraljeve družine in visokih uradnikov. Gradnja je trajala do leta 1936, saj so jo prekinile balkanske vojne, prva svetovna vojna in velika gospodarska kriza. Prva seja je v novi stavbi potekala 20. oktobra leta 1936.